text: Wikiloc | Ruta FUERTEVENTURA (7) Morro de Jable - Playa Cofete
  cicloturisme (Rutes cicloturisme a Espanya → Illes Canàries → Morro del Jable )
  FUERTEVENTURA (7) Morro de Jable - Playa Cofete
  4.606 200 559
  Morro Jable - Faro Punta de Jandia - half way Punta Pesebre - Morro Jable (btt)
  Circular de senderismo: Playa de Cofete desde Morro Jable por la Degollada de Cofete (senderisme)
  Vuelta a Fuerteventura. DIA 5: Morro Jable - Tuineje (cicloturisme)
  Morro del Jable - 40mins walk up to viewpoint (senderisme)
  Vista 538 vegades, descarregada 38 vegades
  a prop de Morro del Jable, Canarias (España)
  Etapa molt bonica en la que ens endinsem als confins de la península de Jandía arribant fins a un dels punts més emblemàtics i espectaculars de Fuerteventura: la costa i la platja de Cofete.
  Pedalarem bàsicament per pistes de bon rodar, força planes, fins que es comença a empinar per ascendir uns 200 metres que ens portaran fins al mirador de Degollada Agua Oveja, un ventós coll amb una de les vistes més impressionants de tota l'illa. Després una llarga baixada ens portarà fins a la Playa de Cofete, una immensa i salvatge platja a la costa de sobrevent, de més de 10 quilometres de llargada i darrera de la qual s'enlaira una espectacular serralada amb els cims més alts de Fuerteventura. Poc abans de la platja hi ha un rústic i entranyable bar on assaborir especialitats "majoreras". Ens van dir que durant el dia la platja rep bastants visitants, però nosaltres vam estar ben sols, ja que hi vam arribar durant les últimes hores de la tarda i vam marxar l'endemà al matí. De totes maneres no és una platja molt freqüentada, si més no per a prendre el sol, ja que sempre hi bufa el vent (amb nosaltres es va portar força bé) i les fortes corrents que hi ha al mar fan que sigui molt poc recomanable banyar-s'hi.
  Mirador amb un curiós nom però amb una de les millors panoràmiques de tota l'illa de Fuerteventura, on es veu gran part de la feréstega costa i platja de Cofete
  Baixant cap a Cofete
  La baixada des del mirador Degollada Agua Oveja ens ofereix una panoràmica espectacular de la costa de Cofete i els cims Circumdants, d'entre els quals destaca el Pico de la Zarza, que amb els seus 812 metres és el cim més alt de Fuerteventura
  Estàtua de Gustav Winter
  Estàtua de la figura d'un enginyer alemany i del seu fidel gos, que el 1933 es van establir a la península de Jandía, després de participar en projectes de centrals elèctriques a Gran Canaria. Fou un personatge controvertit que el 1946 va construir la Villa Winter (la casa xalet que es veu al fons a la dreta) ,segons es diu, amb l'intenció de servir com a base d'aprovisionament per als submarins nazis de la Segona Guerra Mundial. Aquest fet ha estat objecte de molts estudis però mai s'ha pogut corroborar
  4-Cementiri de Cofete
  Situat a les afores del petit poble de Cofete i construït a la mateixa platja pels primers habitants d'aquesta zona, que van arribar a principis del s. XIX i que enterraven els seus difunts directament sota la sorra d'aquesta platja. La seva senzillesa i la bellesa del seu entorn fan que sigui un bon indret per gaudir del descans etern.
  La pujada que porta fins al coll-mirador de la platja de Cofete es d'allò més espectacular amb vistes al mar a un costat i muntanyes de roca maltractada a l'altre, però el que de veritat deixa sense paraules són les vistes a la platja de Cofete. Sembla un decorat de fons immens, infinit, tant difícil de percebre que sembla fals.
  Hola, ha trobat interessant aquesta ruta FUERTEVENTURA (7) Morro de Jable - Playa Cofete https://ca.wikiloc.com/rutes-cicloturisme/fuerteventura-7-morro-de-jable-playa-cofete-16403980 Salutacions, Wikiloc | Rutes del Món